Velkommen til Kodetimen...
Hei! Jeg heter Kathleen Kennedy, og jeg er produsenten for
Star Wars: The Force Awakens. I dag skal du jobbe med en av våre stjerner, BB-8.
BB-8 er en sfærisk droide. Alt han gjør, og alle hans bevegelser er styrt av programvare.
Datavitenskap påvirker alle bransjer, fra markedsføring, til helsevesen og film.
Hundrevis av dataingeniører jobbet sammen for å lage en film som The Force Awakens.
Hei, jeg heter Rachel Rose. Jeg er senior forsknings- og utviklingsingeniør ved
Industrial Light & Magic, og jeg leder utviklingsteamet for animasjoner og vesener.
I The Force Awakens har jeg ansvaret for å hjelpe kunstnerne med å utvikle rigger, som
er de delene av figuren som beveger seg, og det gjør at figuren ser veldig troverdig ut
i en galakse langt, langt borte...
I den neste timen skal vi bygge vårt eget Star Wars-spill. Det vil lære deg de
grunnleggende konseptene innenfor programmering. Vanligvis programmerer vi i
tekst, men vi skal bruke blokker som vi kan dra og slippe for å skrive programmene.
Som en start skal vi jobbe med Rey for å programmere BB-8 til å gå og samle opp
alt skrapmetallet. Skjermen er delt i tre. Til venstre er Star Wars-spillevinduet, der
koden skal kjøre. Instruksjonene for hver oppgave står under spillevinduet.
Det midtre området er verktøykassen, og hver av disse blokkene er en kommando som
BB-8 kan forstå. Det hvite området til høyre kalles arbeidsvinduet, og her skal vi bygge
programmet vårt. Hva skjer hvis jeg drar "flytt venstre" til arbeidsvinduet
og trykker "kjør"? BB-8 beveger seg én rute til venstre i rutenettet.
Og hva om jeg vil at BB-8 skal gjøre noe etter "flytt venstre"?
Jeg kan legge enda en blokk til i programmet.
Jeg velger "flytt opp", og drar den under "flytt venstre", til den
gule linjen lyser opp. Da slipper jeg, og de to blokkene kobles sammen.
Når jeg trykker "kjør" igjen, utfører BB-8 kommandoene vi har stablet, ovenfra og ned
i arbeidsvinduet vårt. Hvis du skulle ønske å slette en blokk, bare dra den fra
stabelen og tilbake i verktøykassen. Etter at du trykker "kjør", kan du alltid trykke
"nullstill"-knappen for å få BB-8 tilbake til starten.
La oss rulle i gang!